
Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne________ sprejel 
SKLEP 

o seznanitvi z Revizijskim poročilom Računskega sodišča – Učinkovitost poslovanja Mestne občine Nova Gorica z nepremičnim premoženjem

1.
Mestni svet Mestne občine Nova Gorica se je seznanil z Revizijskim poročilom Računskega sodišča – Učinkovitost poslovanja Mestne občine Nova Gorica z nepremičnim premoženjem.
2.
Ta sklep velja takoj.

Urad direktorja
Trg Edvarda Kardelja 1, 5000 Nova Gorica

Obrazložitev
Računsko sodišče Republike Slovenije je na podlagi Zakona o računskem sodišče in Poslovnika Računskega sodišče Republike Slovenije izvedlo revizijo učinkovitosti poslovanja Mestne občine Nova Gorica v letu 2021 v delu, ki se nanaša na nepremično premoženje. Revizija je bila opredeljena kot revizija smotrnosti poslovanja, pri čemer je bil cilj revizije izrek mnenja o učinkovitosti poslovanja občine v letu 2021 v delu, ki se nanaša na nepremično premoženje. Računsko sodišče je revizijo osredotočilo na to, ali je bilo načrtovanje poslovanja občine v delu, ki se nanaša na nepremično premoženje, učinkovito, ali je bilo izvajanje nakupov, prodaj, najemov in oddaj v najem ter vzdrževanja nepremičnega premoženja, učinkovito ter na to, ali je bilo spremljanje in poročanje o poslovanju občine v delu, ki se nanaša na nepremičnino premoženje učinkovito.
Računsko sodišče v revizijskem poročilu meni, da je občina pri ravnanju z nepremičnin premoženjem v letu 2021 ravnala neučinkovito. 
Računsko sodišče je pri reviziji poslovanja Mestne občine Nova Gorica z nepremičnim premoženjem za leto 2021 ugotovilo pomanjkljivosti na področju evidentiranja premoženja, organizacije in razdelitve odgovornosti, načrtovanja ravnanja z nepremičninami, izvajanja posameznih postopkov ter poročanja o doseženih ciljih. Ugotovljeno je bilo, da evidence nepremičnin niso bile v celoti usklajene z zemljiško knjigo, občina ni imela celovitega dolgoročnega načrtovanja upravljanja nepremičnega premoženja, nekateri postopki nakupov in najemov pa niso bili ustrezno dokumentirani. Težave so bile ugotovljene tudi pri oddajanju poslovnih prostorov v najem, spremljanju poslovanja ter poročanju o realizaciji načrtov in ciljev. 
Računsko sodišče je občini podalo priporočila za izboljšanje upravljanja nepremičnega premoženja, predvsem na področju urejanja evidenc, priprave celovitih načrtov ravnanja, določitve odgovornosti, dokumentiranja postopkov, spremljanja poslovanja ter poročanja o realizaciji ciljev. Ker je občina že med revizijskim postopkom izvedla več popravljalnih ukrepov oziroma začela odpravljati ugotovljene pomanjkljivosti, Računsko sodišče ni zahtevalo predložitve odzivnega poročila.
Računsko sodišče je občini priporočilo izboljšave na področju evidentiranja nepremičnega premoženja, načrtovanja ravnanja z nepremičninami, organizacije in odgovornosti pri izvajanju premoženjskopravnih postopkov ter spremljanja in poročanja o poslovanju z nepremičnim premoženjem. Priporočila se nanašajo tudi na doslednejše dokumentiranje postopkov nakupov in najemov, pripravo strokovnih podlag za načrtovanje, ureditev premoženjskopravnih razmerij s Primorskim tehnološkim parkom d.o.o. ter zagotavljanje ažurnih evidenc in celovitejšega poročanja o realizaciji načrtov ravnanja z nepremičnim premoženjem. 

